Գրասենյակային աշխատանքի և հատուկ ծրագրերի համակարգող Խաչիկ Ավետիկյանը խոսեց կրթաթոշակի երկու նոր նախագծերի մասին` «Շվեյցարիայի կառավարութան գերազանցության կրթաթոշակներ» և «Չիվնինգի և «Լույսի» կրթաթոշակներ» ծրագրերի, որոնք երկուսն էլ համակարգվում են «Լույսի» հետ համագործակցությամբ: Այնուհետ նախագծերի ղեկավար Վալենտինա Հովհաննիսյանը մենիթներին ներկայացրեց «Լույսի» կողմից իրականացվող երեք այլ հետաքրքիր ծրագրեր` «Կարիերայի օրը», «Լույս. Ապագան կերտողները» և «Ստարտ Արմենիա» ձեռներեցության դրամաշնորհի մրցույթը: Վալենտինան ներկաներին պատմեց նման ծրագրերի շնորհիվ մասնագիտական նոր ուղի սկսող երիտասարդների մասին, ինչպես նաև «Լույսի» այն շրջանավարտների, ովքեր Հայաստանում սեփական ընկերություններն են հիմնել: